Diari Oficial de la Generalitat Valenciana


Sumari del DOGV 4848, del 23-09-2004 (2004/9635)

Edicte de la Junta Arbitral de Transports de València sobre notificació de laude a Paco Montoro, SL. Expedient V-049/2003.
--------------------------------------------------------------------------------------------------------------------------

### Dades del document

Número de DOGV
:   4848

Data del DOGV
:   23-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9635


Organisme emissor
:   Conselleria d'Infraestructures i Transport

Tipus de document
:   Edicte

Edicte de la Junta Arbitral de Transports de València sobre notificació de laude a Paco Montoro, SL. Expedient V-049/2003. [2004/X9635]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Paco Montoro, SL., que s'ha dictat laude en l'expedient referenciat i atés que no és possible la seua notificació per desconegut, ignorat parador o absència, es fa a través de la present publicació als efectes legals oportuns. El contingut íntegre del laude és el que es ressenya a continuació:
  
?Tribunal: president, Ramón Escrig Moreno. Vocals, Aurora Costa Vicente, Angel Grande Ballesteros (que excusa la seua assistència). Secretària-vocal: Gumersinda Sánchez Ruiz (substituïda per Amparo Franch Moliner). Parts: Reclamant, Trans(x)tar, SL, representada per Alfonso García de la Fuente. Reclamat: Paco Montoro, SL, que no assistix a la vista.
  
A València, el 17 de juny de 2003, i a les 17.20 hores es constituïx la Junta Arbitral de Transports pels membres expressats al marge i amb l'assistència de les parts assenyalades per a resoldre l'expedient V-49/2003 i es procedix a la realització de la vista oral respecte de la reclamació següent: reclamació de ports.
  
Iniciada la vista oral pel president es procedix a comprovar la identitat de la part compareixent i la qualitat amb què intervé.
  
De la reclamada, que no compareix, es comprova la correcta notificació i citació per a la realització de la vista del dia de hui i no consta cap manifestació ni per si ni a través de representant.
  
A continuació se li concedix la paraula a la reclamant que es ratifica en allò que ha exposat en la demanda i s'aferma i es ratifica en esta segons el contingut de l'escrit presentat en el seu dia, i es remet a les proves i documents aportats i la deixa basada en els següents
  
Antecedents de fet
  
Primer. La reclamant manifesta que com a conseqüència de les relacions comercials existents entre les parts es van realitzar dos transports de mercaderies per compte de la reclamada tal com s'acredita en els documents adjunts a la seua demanda.
  
Segon. Realitzats els servicis, d'acord amb les instruccions rebudes es va procedir a facturar el transport d'acord amb el que s'havia acordat. Després de diverses gestions de cobrament no s'ha atés el pagament motiu d'esta reclamació.
  
Acaba sol·licitant que amb el reconeixement previ del seu dret es condemne la reclamada al pagament de la quantitat de 156,86 € a què ascendix la factura reclamada.
  
S'apliquen els següents
  
Fonaments jurídics
  
I. La competència territorial de la Junta està determinada en els article. 6 i 7.2 del Reglament de la LOTT (RD 1.211/90) i la submissió a esta, a més d'estar expressament acceptada per les parts segons consta en el document CMR adjunt a l'escrit de demanda, la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 pessetes i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat?.
  
II. Dels fets relatats i la documentació aportada es deduïx que efectivament el transport de la mercaderia que es referencia en el present expedient va ser realitzat a bon fi, la qual cosa reconeix un dret de cobrament de la present reclamació a favor de la reclamant, fet que d'altra banda no ha sigut contravingut per la reclamada. L'Orde de 25 d'abril de 1997, del Ministeri de Foment, per la qual s'establixen les condicions generals de contractació dels transports de mercaderies per carretera, regula en l'annex B (respecte dels contractes de transport de càrrega fraccionada) l'obligació del pagament del preu del transport, la seua exigibilitat i modalitats (condicions 2.3 i 2.4), condicions d'altra banda conformes amb l'article 374 del Codi de Comerç i concordants. D'acord amb les condicions anteriors, atés que ha quedat acreditada la prestació dels servicis de transport de la present controvèrsia, i d'acord amb l'article 217.3 de la Llei 1/2000, de 7 de gener, d'Enjudiciament Civil, ja que no ha acreditat la part reclamada l'abonament del que es deu, procedix estimar la reclamació plantejada per la representació de l'entitat demandant.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:
  
Estimar la demanda interposada per Trans(X)tar, SL, representada per Alfonso García de la Fuente contra Paco Montoro, SL, ja que dels fets relatats, documents probatoris i declaracions efectuades s'establix que, realitzat el transport d'acord amb el contractat ha de ser-li abonat l'import reclamat.
  
Per tot això Paco Montoro, SL, haurà d'abonar a Trans(X)tar, SL, la quantitat reclamada de cent cinquanta-sis euros amb huitanta-sis cèntims (156,86 €).
  
Este laude serà executiu si no es complix dins del termini de vint dies, comptadors a partir de l'endemà de la recepció.
  
Contra esta decisió, cap únicament recurs d'anul·lació davant l'Audiència Provincial, que haurà de presentar-se dins dels deu dies següents a la notificació del laude, o d'aclariment, dins dels cinc dies següents a la seua notificació.
  
Contra el laude arbitral ferm només cap recurs de revisió, d'acord amb el que establix la legislació processal per a les sentències processals fermes?.
  
Estos terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.